இறைவனைத் துணைக்கு அழைத்து மன்றாடிய வண்ணம்  பகைவர்களை எதிர்த்தார்கள்; 27 இவ்வாறு கைகளால் போர் செய்து கொண்டும்,  உள்ளத்தில் கடவுளை மன்றாடிக்கொண்டும் இருந்ததால்,  குறைந்தது முப்பத்தையாயிரம் பேரை வீழ்த்தினார்கள்;  கடவுளுடைய வெளிப்பாட்டால் பெரிதும் மகிழ்ந்தார்கள். 28 போர் முடிந்து அவர்கள் மகிழ்ச்சியோடு திரும்பிக்கொண்டிருந்தபோது  நிக்கானோர் தன் முழுப் போர்க்கவசத்துடன் இறந்து கிடப்பதைக் கண்டுபிடித்தார்கள்.